**Zmluva o výpožičke**

uzatvorená podľa § 659 a nasl. zák. č. 40/1964 Zb. Občiansky zákonník

(ďalej len „Zmluva“)

medzi:

Požičiavateľom:

Meno a priezvisko: ............................

Dátum narodenia: ............................

Trvale bytom: ............................

(ďalej len „požičiavateľ“)

a

Vypožičiavateľom:

Meno a priezvisko: ............................

Dátum narodenia: ............................

Trvale bytom: ............................

(ďalej len „vypožičiavateľ“)

(ďalej “požičiavateľ” a “ vypožičiavateľ” spolu ako “zmluvné strany”)

**Článok I.**

**Úvodné ustanovenia**

1. Požičiavateľ je výlučnýmvlastníkom nasledovnej veci: ................................................................................................................................................. (ďalej len „vypožičiavaná vec“ alebo „vec“), ktorú má záujem vypožičať vypožičiavateľovi za podmienok dohodnutých v tejto zmluve.
2. Vypožičiavateľ je osobou, ktorá má záujem si vypožičať vec uvedenú v čl. I bode 1 tejto zmluvy od požičiavateľa.

**Článok II.**

**Predmet zmluvy**

1. Predmetom tejto zmluvy je záväzok požičiavateľa odovzdať vec uvedenú v čl. I bode 1 tejto zmluvy vypožičiavateľovi do bezodplatného dočasného užívania a záväzok vypožičiavateľa prevziať vec uvedenú v čl. I bode 1 tejto zmluvy od požičiavateľa a po ukončení vypožičania ju vrátiť požičiavateľovi, a to všetko za podmienok dohodnutých v tejto zmluve.
2. Požičiavateľ vypožičiava vypožičiavateľovi vec na nasledovný účel: ..................................................................................................................................................

**Článok III.**

**Odovzdanie vypožičiavanej veci**

1. Zmluvné strany sa dohodli, že požičiavateľ odovzdá vypožičiavateľovi vypožičiavanú vec bezprostredne pri uzatvorení tejto zmluvy.
2. Zmluvné strany podpisom tejto zmluvy potvrdzujú odovzdanie a prevzatie vypožičiavanej veci.

**Článok IV.**

**Práva a povinnosti zmluvných strán**

1. Požičiavateľ sa zaväzuje odovzdať vec vypožičiavateľovi v stave spôsobilom na riadne a dohodnuté užívanie.
2. Požičiavateľ sa zaväzuje informovať vypožičiavateľa o spôsobe a pravidlách užívania vypožičiavanej veci, najmä o návode na používanie a technických normách, ktoré sa vzťahujú na užívanie vypožičiavanej veci tak, aby nedošlo k jej znehodnoteniu.
3. Vypožičiavateľ podpisom tejto zmluvy potvrdzuje, že bol zo strany požičiavateľa oboznámený o stave vypožičiavanej veci a o pravidlách užívania vypožičiavanej veci, najmä o návode na používanie a technických normách, ktoré sa vzťahujú na užívanie vypožičiavanej veci.
4. Vypožičiavateľ sa zaväzuje užívať vypožičanú vec riadne a v súlade s touto zmluvou a jej účelom tak, aby nedošlo k poškodeniu, strate alebo zničeniu vypožičanej veci. Vypožičiavateľ zodpovedá požičiavateľovi za škodu spôsobenú porušením tejto povinnosti.
5. Ak hrozí na vypožičanej veci bezprostredná škoda, je vypožičiavateľ povinný túto škodu odvrátiť. V takomto prípade má vypožičiavateľ právo požadovať od požičiavateľa náhradu nevyhnutných nákladov.
6. Vypožičiavateľ berie na vedomie, že je povinný vykonávať na vlastné náklady bežnú údržbu a drobné opravy na vypožičanej veci.
7. Iné než drobné opravy je povinný vykonať požičiavateľ. Vypožičiavateľ je v takomto prípade povinný bez zbytočného odkladu informovať požičiavateľa o potrebe nevyhnutných, iných než drobných, opráv, ktoré má vykonať požičiavateľ a súčasne je povinný umožniť požičiavateľovi vykonanie týchto opráv. V opačnom prípade zodpovedá vypožičiavateľ za škodu, ktorá vznikne nesplnením tejto povinnosti.
8. Vypožičiavateľ nie je oprávnený prenechať vypožičanú vec tretím osobám. To neplatí, ak požičiavateľ mu udelí súhlas na prenechanie vypožičanej veci tretím osobám.
9. Vypožičiavateľ je oprávnený prisvojiť si prípadné úžitky (plody, prírastky) vypožičanej veci.
10. Vypožičiavateľ je oprávnený vrátiť vypožičanú vec požičiavateľovi v prípade, ak má táto vec vady, na ktoré ho požičiavateľ neupozornil.
11. Vypožičiavateľ je povinný vrátiť vypožičanú vec požičiavateľovi po uplynutí doby výpožičky v stave, v akom vypožičanú vec prijal, a to s prihliadnutím na jej bežné opotrebenie.
12. Požičiavateľ zodpovedá len za vady, ktoré má vypožičaná vec v čase jej odovzdania vypožičiavateľovi a na ktoré neupozornil vypožičiavateľa, hoci o nich vedel. Rovnako zodpovedá požičiavateľ za vady na vypožičanej veci v prípade, ak výslovne ubezpečil vypožičiavateľa, že vypožičaná vec nemá žiadne vady a uvedené vyhlásenie sa ukáže ako nepravdivé. V takomto prípade zodpovedá požičiavateľ vypožičiavateľovi za škodu, ktorá vznikla v dôsledku týchto vád. Požičiavateľ však nezodpovedá za vady v prípade, ak preukáže, že o existencii vád nevedel a s prihliadnutím na pomery ani vedieť nemohol.
13. Zmluvné strany sa dohodli, že práva a povinnosti vyplývajúce z tejto zmluvy prechádzajú na právnych nástupcov oboch zmluvných strán.

**Článok V.**

**Skončenie výpožičky a zánik zmluvy**

1. Táto zmluva zaniká uplynutím doby výpožičky.
2. Zmluvné strany sa dohodli, že vypožičiavateľ vráti požičiavateľovi vypožičanú vec najneskôr do ..................
3. Zmluvné strany sa dohodli, že miestom vrátenia vypožičiavanej veci je adresa požičiavateľa.
4. Požičiavateľ berie na vedomie, že sa nemôže domáhať vrátenia vypožičiavanej veci pred dátumom uvedeným v bode 2 tohto článku zmluvy. To neplatí, ak vypožičiavateľ nebude vec užívať riadne alebo bude vec užívať v rozpore s touto zmluvou, resp. s jej účelom. V takomto prípade má požičiavateľ právo odstúpiť od zmluvy. Účinky odstúpenia od zmluvy nastanú dňom doručenia písomného odstúpenia od zmluvy druhej zmluvnej strane. Momentom odstúpenia od zmluvy sa zmluva zrušuje od začiatku a zmluvné strany sú povinné si vrátiť plnenia prijaté do momentu odstúpenia od zmluvy.

**Článok VI.**

**Zmluvná pokuta**

1. Zmluvné strany sa dohodli, že prípade, ak sa vypožičiavateľ dostane do omeškania s vrátením vypožičanej veci podľa čl. V tejto zmluvy, zaväzuje sa zaplatiť požičiavateľovi zmluvnú pokutu vo výške ........................... eur (slovom: .......................... eur), a to za každý, aj začatý deň omeškania až do vrátenia veci.
2. Zmluvné strany sa dohodli, že prípade, ak sa vypožičiavateľ zničí alebo stratí vypožičiavanú vec, zaväzuje sa zaplatiť požičiavateľovi zmluvnú pokutu vo výške ........................... eur (slovom: .......................... eur).

**Článok VII.**

**Záverečné ustanovenia**

1. Táto zmluva je vyhotovená v dvoch exemplároch, z toho je jeden pre požičiavateľa a jeden pre vypožičiavateľa.
2. Právne vzťahy medzi zmluvnými stranami, ktoré nie sú upravené v zmluve, sa riadia zákonom č. 40/1964 Zb. Občiansky zákonník.
3. Zmluva sa môže meniť alebo doplňovať výlučne formou písomných a očíslovaných dodatkov odkazujúcich na túto zmluvu podpísaných obidvomi zmluvnými stranami.
4. Ak sa preukáže, že niektoré z ustanovení zmluvy (alebo jeho časť) je neplatné a/alebo neúčinné, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
5. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, ani za nápadne nevýhodných podmienok.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Požičiavateľ | Vypožičiavateľ |